6–9 ಕಾರ್ಲ್‌ಟನ್ ಹೌಸ್ ಟೆರೇಸ್‌ನಲ್ಲಿರುವ ಕಟ್ಟಡ ಗ್ರೇಡ್ ೧ ಪಟ್ಟಿ ಮಾಡಿದ ಕಟ್ಟಡವಾಗಿದ್ದು, ರಾಯಲ್ ಸೊಸೈಟಿಯ ಪ್ರಸ್ತುತ ಮುಖ್ಯಕಚೇರಿಯಾಗಿದೆ. ಅದು ೧೯೬೭ರಲ್ಲಿ ಬರ್ಲಿಂಗ್‌ಟನ್ ಹೌಸ್‌ನಿಂದ ಅಲ್ಲಿಗೆ ಸ್ಥಳಾಂತರವಾಗಿದೆ. ಕೆಳ ಮಹಡಿ ಮತ್ತು ನೆಲಮಾಳಿಗೆ ಧಾರ್ಮಿಕ ಕ್ರಿಯೆ ಗಳಿಗೆ, ಸಾಮಾಜಿಕ ಮತ್ತು ಸಾರ್ವಜನಿಕ ಸಮಾರಂಭಗಳಿಗೆ, ಮೊದಲನೇ ಮಹಡಿ ಸೊಸೈಟಿಯ ಫೆಲೋಗಳು ಮತ್ತು ಅಧಿಕಾರಿಗಳಿಗೆ ಸೌಲಭ್ಯಗಳನ್ನು ಆಯೋಜಿಸುತ್ತದೆ. ಎರಡನೇ ಮತ್ತು ಮೂರನೇ ಮಹಡಿಗಳು ಅಧ್ಯಕ್ಷರಿಗೆ, ನಿರ್ವಾಹಕ ಕಾರ್ಯದರ್ಶಿಗೆ ಮತ್ತು ಫೆಲೋಗಳಿಗೆ ಕಚೇರಿಗಳು ಮತ್ತು ವಾಸ್ತವ್ಯಕ್ಕೆ ವಿಭಜನೆಯಾಗಿದೆ. 
ಪ್ರಥಮ ಕಾರ್ಲ್‌ಟನ್ ಹೌಸ್‌ಗೆ ಬಾರನ್ ಕಾರ್ಲ್‌ಟನ್ ಹೆಸರನ್ನು ಇಡಲಾಗಿದೆ ಮತ್ತು ೧೭೩೨ರಲ್ಲಿ ಲಾರ್ಡ್ ಚೆಸ್ಟರ್‌ಫೀಲ್ಡ್‌ಗೆ ಮಾರಾಟ ಮಾಡಲಾಯಿತು. ಅವರು ಅದನ್ನು ಪ್ರಿನ್ಸ್ ಆಫ್ ವೇಲ್ಸ್‌‌ನ ಫ್ರೆಡೆರಿಕ್‌ಗೆ ಟ್ರಸ್ಟ್ ಮೂಲಕ ವಹಿಸಿದ್ದರು. ಫ್ರೆಡೆರಿಕ್ ೧೭೫೧ರಲ್ಲಿ ಸಾವಪ್ಪುವ ತನಕ ಅಲ್ಲಿ ತಮ್ಮ ದರ್ಬಾರನ್ನು ನಡೆಸಿದ್ದರು. ನಂತರ ಅವರ ವಿಧವೆ ಪತ್ನಿ ೧೭೭೨ರಲ್ಲಿ ಸಾವಪ್ಪುವ ತನಕ ವಹಿಸಿಕೊಂಡಿದ್ದರು. ೧೭೮೩ರಲ್ಲಿ ಆಗಿನ ಪ್ರಿನ್ಸ್ ಆಫ್ ವೇಲ್ಸ್ ಜಾರ್ಜ್ ಮನೆಯನ್ನು ಖರೀದಿಸಿದರು ಮತ್ತು ಅವರ ವಾಸ್ತುಶಿಲ್ಪಿ ಹೆನ್ರಿ ಹ್ಯಾಲೆಂಡ್ ಅವರಿಗೆ ಸಂಪೂರ್ಣವಾಗಿ ಮರುನವೀಕರಣ ಮಾಡಲು ಸೂಚಿಸಿದರು. 
ಜಾರ್ಜ್ ರಾಜನಾದ ನಂತರ, ಕಾರ್ಲ್‌ಟನ್ ಹೌಸ್ ನೆಲಸಮಕ್ಕೆ ಅವನು ಅನುಮತಿ ನೀಡಿದರು. ಅದಕ್ಕೆ ಬದಲಿಯಾಗಿ ವಸತಿ ಪ್ರದೇಶ ನಿರ್ಮಾಣಕ್ಕೆ ಮನವಿ ಮಾಡಿಕೊಳ್ಳಲಾಗಿತ್ತು. ಜಾನ್ ನ್ಯಾಷ್ತರುವಾಯ ವಿನ್ಯಾಸವೊಂದನ್ನು ಪೂರ್ಣಗೊಳಿಸಿದರು. ಕಾರ್ಲ್‌ಟನ್ ಹೌಸ್ ಎರಡು ಬ್ಲಾಕ್‌ಗಳ ಮನೆಗಳಾಗಿ ಪರಿವರ್ತನೆಯಾಯಿತು ಮತ್ತು ಅವುಗಳ ಮಧ್ಯೆ ಅಂತರವನ್ನು ಬಿಡಲಾಯಿತು. ಕಟ್ಟಡಕ್ಕೆ ಇನ್ನೂ ಕ್ರೌನ್ ಎಸ್ಟೇಟ್ಸ್ ಮಾಲೀಕತ್ವ ವಹಿಸಿದ್ದು, ಸೊಸೈಟಿಯು ಗುತ್ತಿಗೆ ನೀಡುತ್ತದೆ. ಇದು ೨೦೦೧ರಿಂದ ೨೦೦೪ರವರೆಗೆ £9.8 ದಶಲಕ್ಷ ವೆಚ್ಚದಲ್ಲಿ ಪ್ರಮುಖ ನವೀಕರಣಕ್ಕೆ ಒಳಗಾಯಿತು ಮತ್ತು ೨೦೦೪ರ ಜುಲೈ ೭ರಂದು ಪ್ರಿನ್ಸ್ ಆಫ್ ವೇಲ್ಸ್ ಮರುಆರಂಭ ಮಾಡಿದರು.

ಕಾರ್ಲ್‌ಟನ್ ಹೌಸ್ ಟೆರೇಸ್ ೧೯೯೯ ಮತ್ತು ೨೦೦೩ ನವೆಂಬರ್‌ನಲ್ಲಿ ಆಸ್ತಿಯನ್ನು ಸುಧಾರಿಸಲು ಮತ್ತು ಪ್ರಮಾಣಕವಾಗಿಸಲು ನವೀಕರಣಗಳ ಸರಣಿಗೆ ಒಳಪಟ್ಟಿತು. ಹೊಸ ಕಾಯುವ, ಪ್ರದರ್ಶನ ಮತ್ತು ಸ್ವಾಗತ ಕೋಣೆಗಳನ್ನು ನಂ.೭ರಲ್ಲಿನ ಮನೆಯಲ್ಲಿ ಸೃಷ್ಟಿಸಲಾಯಿತು ನಂ.೮ರಲ್ಲಿ ಕಂಡು ಬರುವ ಮ್ಯಾಗ್ನಾ ಬೋಸ್ಚಿ ಅಮೃತಶಿಲೆ ಮತ್ತು ಹಸಿರು, ಬೂದಿ ಸ್ಟಾಟುಯಾರಿಯೊ ವೆನಾಟೊ ಅಮೃತಶಿಲೆಯನ್ನು ವಿನ್ಯಾಸವನ್ನು ಪ್ರಮಾಣೀಕರಿಸಲು ಇತರ ಪ್ರದೇಶಗಳಲ್ಲಿ ಬಳಸಲಾಯಿತು. ಕಟ್ಟಡಗಳ ವಿನ್ಯಾಸವನ್ನು ರೂಪಿಸಲು ಎಲ್ಲ ಪ್ರಯತ್ನ ವನ್ನು ಮಾಡಲಾಗಿದ್ದು, ಒಂದೇ ಮಹಡಿಯಲ್ಲಿ ಎಲ್ಲ ಕಚೇರಿಗಳನ್ನು ಕ್ರೋಢೀಕರಿಸಿ, ಫೆಲೋ ಕೋಣೆಗಳನ್ನು ಇನ್ನೊಂದರಲ್ಲಿ ಮತ್ತು ಎಲ್ಲ ವಾಸ್ತವ್ಯಗಳನ್ನು ಮೂರನೇ ಮಹಡಿಯಲ್ಲಿ ಕ್ರೋಢೀಕರಿಸಲಾಯಿತು.

ಇತಿಹಾಸ
ಲಾಂಛನಗಳು
ಘೋಷಣಾ ವಾಕ್ಯ
ಕಾರ್ಲ್‌ಟನ್ ಹೌಸ್ ಟೆರೇಸ್